Publication: Magyar Közlöny
Issue: MK-1999-92 (Year: 1999, Number: 92)
Era: 1990-2004
Section: Az agrárgazdasági célok 1999. évi költségvetési támogatásáról szóló 8/1999. (I. 20.) FVM rendelet (a továbbiakban: FVM r.) a következő 1/A. §-sal egészül ki:
Paragraph Index: 308

3. § Az FVM r. 7. §-ának (1) bekezdése helyébe a következő rendelkezés lép: „(1) A támogatás a területileg illetékes első fokú állami adóhatóságtól (a továbbiakban: adóhatóság) két egyenlő részletben igényelhető az APEH által rendszeresített 9911 számú „Bevallás az államháztartással szembeni egyes juttatások igényléséhez” nyomtatvány felhasználásával. Az igényléshez mellékelni kell a területileg illetékes megyei földművelésügyi hivatal támogatási jogosultságra vonatkozó igazolását, valamint az R. 3. és 5. számú mellékletei szerinti nyilatkozatokat. A támogatás első részletére legkésőbb június 30-áig, a fennmaradó összegre vonatkozó igényt — a 4. § d) pontjában előírt saját névre szóló számlák egyidejű csatolásával — pedig szeptember 15-étől november 15-éig beérkezően lehet benyújtani. Az 1999. június 30-ig egy összegben benyújtott igénylés nem minősül jogosulatlan igénylésnek. Az a mezőgazdasági termelő, aki a megyei földművelésügyi hivatal által — május 31-éig megigényelt támogatásra — kiadott igazolása alapján a támogatás első részletére az adóhatósághoz nem nyújtotta be az igénylését, az a támogatás második felére változatlanul jogosult, és a meghatározott határnapig az igénylését benyújthatja. Az adóhatóság a támogatást az igénylés beérkezésétől számított harminc napon belül folyósítja.”

Source: https://magyarkozlony.hu/hivatalos-lapok/244564ccef7cd41f1e8b9548aa074a81484768bb/dokumentumok/b24f70bc405261b786ff5bbd7daf4a5a9acf9b1d/letoltes